ਵਿਪਨ ਗਿੱਲ

ਵਿਪਨ ਗਿੱਲ (ਜਨਮ 27 ਅਗਸਤ 1972) ਪੰਜਾਬੀ ਕਵਿਤਰੀ, ਅਨੁਵਾਦਕ ਅਤੇ ਕਹਾਣੀਕਾਰ ਹੈ। 

ਵਿਪਨ ਗਿੱਲ ਨੇ ਅੰਗਰੇਜ਼ੀ ਦੀ  ਐਮ.ਏ ਅਤੇ ਪੰਜਾਬੀ ਵਿੱਚ ਐਮ.ਫਿਲ ਤੱਕ ਪੜ੍ਹਾਈ ਕੀਤੀ ਅਤੇ ਅਧਿਆਪਨ ਦਾ ਕਿੱਤਾ ਚੁਣਿਆ ਹੈ।ਵਿਪਨ ਗਿੱਲ ਦੀਆਂ ਬਹੁਤੀਆਂ ਕਹਾਣੀਆਂ ਨਾਰੀ  ਕੇਂਦਰਿਤ ਹਨ। ਉਸਦੀਆਂ ਕਹਾਣੀਆਂ ਔਰਤ ਦੇ ਅਵਚੇਤਨ ਮੰਨ ਦੀਆਂ ਗੁੰਝਲਾਂ ਨੂੰ ਸੁਲਝਾਉਣ ਦੀ ਕੋਸ਼ਿਸ਼ ਕਰਦੀਆਂ ਹਨ। ਅੱਜ ਪੂੰਜੀਵਾਦੀ ਵਿਵਸਥਾ ਨੇ ਭਾਵੇਂ ਔਰਤ ਨੂੰ ਸਿੱਖਿਆ ਅਤੇ ਰੁਜ਼ਗਾਰ ਦੇ ਮੌਕੇ ਮੁਹਈਆ ਕੀਤੇ ਹਨ । ਉਸ ਨੂੰ ਉੱਡਣ ਲਈ ਖੰਭ ਅਤੇ ਮੌਲਣ ਲਈ ਨਵੀਆਂ ਧਰਤੀਆਂ ਮੁਹਈਆ ਕੀਤੀਆਂ ਹਨ ਪਰ ਅਸਲ ਆਜ਼ਾਦੀ ਤੋਂ ਉਹ ਕੋਹਾਂ ਦੂਰ ਹੈ। ਪੂੰਜੀਵਾਦ ਨੇ ਉਸਨੂੰ ਇੱਕ ਵਸਤੂ ਬਣਾ ਕੇ ਰੱਖ ਦਿੱਤਾ ਹੈ। ਔਰਤ ਦੀ ਆਜ਼ਾਦੀ ਦੇ ਦੋ ਮਾਡਲ ਹਨ-
ਪਹਿਲਾ ਮਾਡਲ ਜੋ ਮਾਰਕਸਵਾਦ ਦੀ ਚਿੰਤਨ ਨਾਲ ਸੰਬੰਧਿਤ ਹੈ ਉਹ ਵਿਮਨ ਲਿਬਰੇਸ਼ਨ ਦੀ ਗੱਲ ਕਰਦਾ ਹੈ ਦੂਸਰਾ ਕਾਰਪੋਰੇਟੀ  ਮਾਡਲ ਹੈ ,ਜੋ ਵਿਮਨ ਇੰਪਾਵਰਮੈਂਟ ਦੇ ਨਾਂ ਤੇ  ਔਰਤ ਨੂੰ ਬਜ਼ਾਰ ਦੀ ਇੱਕ ਵਸਤੂ ਵਜੋਂ ਪ੍ਰਸਤੁਤ ਕਰਦਾ ਹੈ।
ਵਿਪਨ ਗਿੱਲ ਦੀਆਂ ਕਹਾਣੀਆਂ ਅਜੋਕੀ ਔਰਤ ਦੇ ਸੰਘਰਸ਼ ਦੀਆਂ ਕਹਾਣੀਆਂ ਹਨ ਉਸਦੇ ਪਾਤਰ ਆਪਣੀ ਮੁਕਤੀ ਲਈ ਸੰਘਰਸ਼ ਕਰਦੇ ਨਜ਼ਰ ਆਉਂਦੇ ਹਨ। ਉਸ ਦੀਆਂ ਕਹਾਣੀਆਂ ਦੇ ਵਿਸ਼ੇ ਬਹੁ ਪਰਤੀ ਹਨ ਕਿਉਂਕਿ ਹਰ ਘਟਨਾ ਦੇ ਵਾਪਰਨ ਪਿੱਛੇ ਬਹੁਤ ਸਾਰੇ ਤੱਤ ਗਤੀਸ਼ੀਲ ਹੁੰਦੇ ਹਨ।

ਪੁਸਤਕਾਂ
 ਭਿੱਜੀ ਹੋਈ ਪੌਣ (ਕਾਵਿ ਸੰਗ੍ਰਹਿ) 
 ਪਤਨ (ਅਲਬੇਅਰ ਕਾਮੂ) (ਅਨੁਵਾਦ)
 ਧੁੱਪ ਛਾਂ ਦੇ ਅੱਠ ਰੰਗ (ਚੋਣਵੀਆਂ ਅਨੁਵਾਦਿਤ ਕਹਾਣੀਆਂ)
 ਭੁੱਖ (ਕਨੂਤ ਹਾਮਸੁਨ, ਅਨੁਵਾਦ) 
 ਦ ਲਾਸਟ ਗਰਲ (ਨਾਦੀਆ ਮੁਰਾਦ, ਅਨੁਵਾਦ)
 ਛੇ ਟਕੇ ਤੇ ਚੰਨ (ਸਮਰਸੈੱਟ ਮਾਮ, ਅਨੁਵਾਦ) 
 ਅਣਕਹੀ ਪੀੜ (ਕਹਾਣੀ ਸੰਗ੍ਰਹਿ)
 ਇਸ਼ਕ ਨਾ ਪੁੱਛੇ ਜਾਤ (ਡੋਰਿਸ ਲੇਸਿੰਗ, ਅਨੁਵਾਦ) 

ਹਵਾਲੇ

ਸ਼੍ਰੇਣੀ:ਪੰਜਾਬੀ-ਭਾਸ਼ਾ ਕਵੀ